**LĒMUMS**

Liepājā

|  |  |
| --- | --- |
| 2021.gada 19.augustā | Nr.302/10  (prot. Nr.10, 22.§) |

Par Instruktoru ielas sarkano līniju

precizēšanu

Izskatot Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 2.augusta lēmumu (sēdes protokols Nr.11) un Liepājas pilsētas pašvaldības iestādes “Liepājas pilsētas būvvalde” (turpmāk - Būvvalde) 2021.gada 5.augusta vēstuli Nr.692/2.3. “Par Instruktoru ielas sarkanajām līnijām”, Liepājas valstspilsētas pašvaldības dome konstatē:

Liepājas valstspilsētas pašvaldībā (turpmāk - Pašvaldība) saņemts [..] 2021.gada 21.jūlija iesniegums, kurā lūgts izskatīt iespēju precizēt Instruktoru ielas sarkano līniju, pārbīdot to uz Liepājas valstspilsētas pašvaldībai piederošā zemesgabala Tērvetes ielā 1 pusi par aptuveni 2 m, tā, lai visa plānotā Instruktoru iela atrastos uz Pašvaldībai piederošās zemes.

Atbilstoši spēkā esošajam Liepājas pilsētas teritorijas plānojumam, 2006.gada 10.augustā apstiprinātajam detālplānojumam (Liepājas pilsētas domes 2006.gada 10.augusta saistošie noteikumi Nr.20) Karostas ziemeļu daļai - teritorijai starp Liepājas ostas ziemeļu robežu, Atmodas bulvāri (ietverot pāra numuru puses zemesgabalus), Viestura ielas pāra numuru pusi, Lībiešu ielu, Tērvetes ielas nepāra numuru pusi līdz Baltijas jūrai un Baltijas jūras krastam un Nekustamā īpašuma valsts kadastra informācijas sistēmas datiem, Instruktoru ielas sarkanās līnijas posmā no Vingrošanas ielas līdz Artilērijas ielai atrodas uz divām zemes vienībām: Vingrošanas iela 14/16, Liepāja, aptuveni 417 kv.m platībā ([..]) un Tērvetes iela 1, Liepāja, aptuveni 5208 kv.m platībā (īpašnieks - Pašvaldība).

Plānotā Instruktoru iela, kuras sarkano līniju platums ir 12 m, vēl nav izbūvēta, līdz ar to iespējams precizēt ielas sarkanās līnijas tā, lai neradītu situāciju, ka ielas daļa atradīsies uz privātpersonas īpašumā esošās zemes un Pašvaldībai pirms tās būvniecības nāksies risināt jautājumu par tās atsavināšanu.

Ievērojot iepriekš izklāstīto, Būvvalde ir rosinājusi precizēt Instruktoru ielas sarkanās līnijas (atvirzot tās uz Dienvidu pusi) tā, lai tās neskartu zemes vienību Vingrošanas iela 14/16, Liepāja (kadastra apzīmējums 1700 003 0038), bet visā tās platumā atrastos uz Pašvaldībai piederošās zemes vienības Tērvetes iela 1, Liepāja (kadastra apzīmējums 1700 003 0029).

Ņemot vērā minēto, pamatojoties uz likuma “Par pašvaldībām” 21.panta pirmās daļas 17.punktu, izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Apstiprināt precizētās Instruktoru ielas Liepājā sarkanās līnijas saskaņā ar pielikumu.

2. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, Liepājas pilsētas būvvaldei, Komunālajai pārvaldei | |